Un castiello (d'o latín castellum, un diminutivo de castrum, lugar fortificato) ye un edificio construito ta residencia d'o sinyor d'un lugar y d'as suyas tropas y d'as chents más amanatas u mesnada, amás de simbolizar o suyo poder feudal sobre o suyo feudo. A suya función social de residencia sinyorial esdevién asinas elemento alazetal d'a definición, encara que son tamién importants os elementos esfensivos que l'acompanyan (murallas, torres, almenas y fortificacions de tota mena).